רוברט טריברס

רוברט לדלו "בוב" טריברס (באנגלית: Robert Ludlow "Bob" Trivers; נולד ב-19 בפברואר 1943) הוא ביולוג אבולוציוני וסוציולוג אמריקאי. טריברס הציע את התיאוריות של אלטרואיזם הדדי (1971), השקעת הורים (1972), קביעת יחס מין פקולטטיבי (1973) וסכסוך צאצא-הורה (1974). הוא תרם גם בכך שהסביר את ההונאה העצמית כאסטרטגיה אבולוציונית אדפטיבית (שתוארה לראשונה בשנת 1976) ודן בקונפליקט תוך-גנומי.Robert Trivers at Rutgers School of Arts and Sciences

ביוגרפיה
 חינוך 
טריברס החל ללמוד אבולוציה אצל ארנסט מאייר ויליאם דרורי בהרווארד ב-1968. ב-1972 סיים דוקטורט בביולוגיה.Trivers, 2015, ch 3 המאמר הגדול הראשון שלו, "אלטרואיזם הדדי", פורסם ב-1971.The Evolutionary Revolutionary

 קריירה ומחקר 
טריברס היה מרצה באוניברסיטת הרווארד מ-1973. ב-1978 עבר לאוניברסיטת קליפורניה בסנטה קרוז, שם היה חבר סגל עד 1994. כיום הוא חבר סגל באוניברסיטת ראטגרס. בשנת הלימודים 2008–2009 היה עמית המכון למחקר מתקדם בברלין.

טריברס זכה בפרס קראפורד במדעי הביולוגיה לשנת 2007 על "הניתוח הבסיסי שלו לאבולוציה חברתית, קונפליקט ושיתוף פעולה".

טריברס פגש את יואי פ. ניוטון, ראש מפלגת הפנתרים השחורים, בשנת 1978 כאשר ניוטון הגיש בקשה בזמן שהיה בכלא לעשות קורס קריאה עם טריברס כחלק מתואר בוגר בהיסטוריה של התודעה באוניברסיטת סנטה קרוז. טריברס וניוטון הפכו לחברים קרובים. ניוטון היה סנדק לאחת מבנותיו של טריברס.The Evolutionary Revolutionary, The Boston Globe, 27 March 2005 טריברס הצטרף למפלגת הפנתרים השחורים בשנת 1979. טריברס וניוטון פרסמו ניתוח של תפקיד ההונאה העצמית על ידי צוות הטיסה בהתרסקות טיסה 90 של אייר פלורידה.Trivers, R.L. & Newton, H.P. Science Digest 'The crash of flight 90: doomed by self-deception?' November 1982, pp 66,67,111. טריברס הוצא מהפנתרים על ידי ניוטון ב-1982 "לטובתו". Trivers, 2015, p.161

טריברס כתב את ההקדמה לספרו של ריצ'רד דוקינס הגן האנוכי, בה הציע לראשונה את התיאוריה האדפטיבית שלו על הונאה עצמית.

בשנת 2015 השעתה אוניברסיטת ראטגרס את טריברס השעיה בשכר, כחלק ממחלוקת מתמשכת בנוגע לשיעור שהמחלקה לאנתרופולוגיה הקצתה לו ללמד. טריברס אמר שאמרו לו ללמד את הכיתה אף על פי שהתנגד בטענו שהוא לא יודע דבר על הנושא הספציפי. בהרצאתו הראשונה אמר טריברס לכיתה שיעשה כמיטב יכולתו ללמוד את הנושא יחד איתם ובעזרת מרצים אורחים. רוטגרס השעתה את טריברס על כך שעירב את התלמידים במחלוקת. טריברס טען שפקידי האוניברסיטה סירבו להיפגש איתו ואמר: "הייתם חושבים שהאוניברסיטה תפגין מעט כבוד ליכולות ההוראה שלי בנושאים שאני יודע עליהם ולא תאלץ אותי ללמד קורס בנושא שאני לא שולט בו כלל".

טריברס היה חברו של עבריין המין המורשע ג'פרי אפשטיין, וקיבל ממנו 40,000 דולר כדי לחקור סימטריית ברכיים ויכולת ספרינט. בהתייחסו להאשמה שאפשטיין ניהל יחסי מין עם נשים קטינות, אמר טריברס: "כשהן בנות 14 או 15, הן כמו שנשים שהן בוגרות בתקופתנו היו לפני 60 שנה, כך שאני לא רואה את המעשים האלה כמתועבים כל כך".

 השפעתו 
טריברס הוא בין התאורטיקנים האבולוציוניים המשפיעים ביותר כיום. סטיבן פינקר מחשיב את טריברס כ"אחד מהוגי הדעות הגדולים בהיסטוריה של המחשבה המערבית". לדברי פינקר, טריברס:A Full-Force Storm with Gale Winds Blowing... נתן השראה לכמות מדהימה של מחקר ופרשנות בפסיכולוגיה וביולוגיה – תחומי הסוציוביולוגיה, הפסיכולוגיה האבולוציונית, מדעי החברה הדרוויניסטיים ואקולוגיה התנהגותית הם במידה רבה ניסיון לבדוק ולהגדיר את רעיונותיו של טריברס. אין זה מקרי שהספר סוציוביולוגיה מאת אדוארד א' וילסון והספר הגן האנוכיי מאת ריצ'רד דוקינס, פורסמו ב-1975 וב-1976 בהתאמה, שנים ספורות לאחר מאמרי היסוד של טריברס. שני מחברי רבי המכר האלה הכירו בגלוי שהם עושים פופולריזציה לרעיונות של טריברס ולמחקר שרעיונות אלה הולידו. כך גם לגבי הספרות הפופולרית לגבי פסיכולוגיה אבולוציונית בשנות ה-90 המוח הסתגלני (The Adapted Mind), המלכה האדומה (The Red Queen), נולד למרוד (Born to Rebel), מוצא המידות הטובות (מאת מאט רידלי), החיה המוסרית (מאת רוברט רייט), וספרי-שלי כיצד פועל המוח. כל אחד מהספרים הללו מבוסס במידה רבה על רעיונותיו של טריברס ועל שפע המחקרים שהיוו השראה, בהם מעורבים עשרות מיני בעלי חיים, מודלים מתמטיים ומחשוביים, ופסיכולוגיה חברתית וקוגניטיבית-אנושית.

 מחקרים משמעותיים 

 Trivers, R. L. (1972) Parental investment and sexual selection. In B. Campbell (Ed.) Sexual selection and the descent of man, 1871-1971 (pp 136–179). Chicago, Aldine.



 Trivers, R. L. (1991) Deceit and self-deception: The relationship between communication and consciousness. In: M. Robinson and L. Tiger (eds.) Man and Beast Revisited, Smithsonian, Washington, DC, pp. 175–191.

 ספרים 
 Trivers, R. L. (1985) Social Evolution. Benjamin/Cummings, Menlo Park, CA.
 Trivers, R. L. (2002) Natural Selection and Social Theory: Selected Papers of Robert L. Trivers. (Evolution and Cognition Series) Oxford University Press, Oxford. 
 Burt, A. & Trivers, R. L. (2006) Genes in Conflict : The Biology of Selfish Genetic Elements. Belknap Press, Harvard. 
 Trivers R, Palestis BG, Zaatari D. (2009) The Anatomy of a Fraud: Symmetry and Dance TPZ Publishers 
 Trivers R (2011) The Folly of Fools: The Logic of Deceit and Self-Deception in Human Life Basic Books 
 Trivers R (2015) Wild Life: Adventures of an Evolutionary Biologist. Plympton. 

 הערות שוליים 

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:סוציולוגים אמריקאים
קטגוריה:חברי הפנתרים השחורים (ארצות הברית)
קטגוריה:סגל אוניברסיטת ראטגרס
קטגוריה:סגל אוניברסיטת קליפורניה בסנטה קרוז
קטגוריה:סגל אוניברסיטת הרווארד
קטגוריה:בעלי תואר דוקטור מאוניברסיטת הרווארד
קטגוריה:חוקרי אבולוציה של האדם
קטגוריה:חוקרי אבולוציה
קטגוריה:אמריקאים שנולדו ב-1943